# Vaga general catalana d'octubre de 2019

La vaga general catalana d'octubre de 2019 es va convocar a Catalunya pel 18 d'octubre de 2019 per la intersindical-CSC la Intersindical Alternativa de Catalunya amb el lema en protesta per la precarietat laboral, la pèrdua de drets dels treballadors i exigir la pujada del salari mínim interprofessional a 1200 €.

## Context

La vaga general es va convocar per fer-la coincidir amb les protestes contra la sentència del judici de l'1-O i l'arribada de les Marxes per la Llibertat a Barcelona, resposta a la sentència del judici al procés d'independència de Catalunya al Tribunal Suprem i per això es va convocar en primer terme pel 11 d'octubre, dia inicialment previst per a respondre a la sentència del judici. A la vaga es van unir la Unió de Pagesos, el Sindicat d'Estudiants, i el SEPC.

## Seguiment

El departament de Treball, Afers Socials i Famílies, xifra la caiguda del consum elèctric en el 10,11% a les deu del matí i el 7,5% a les dues de la tarda.

### Serveis mínims

El Departament de Treball, Afers socials i Famílies de la Generalitat de Catalunya va definir serveis mínims del 33% al servei de rodalies de RENFE durant tot el dia, el 50% a TMB i FGC en hores punta (de 6.30 a 9.30 i de 17.00 a 20.00) i el 25% la resta del dia, i els transports a l'aeroport del 50%.
Les escoles i les escoles bressol van comptar amb uns serveis mínims d'almenys una persona de l'equip directiu, un docent per cada sis aules d'infantil i primària, un per cada 4 aules, i a les llars d'infants, d'un terç de la plantilla. El transport escolar va ser del 100% quan no hi havia transport públic alternatiu.
Als centres d'atenció primària (CAP) hi havia com a mínim un 25% de la plantilla i els serveis d'urgència operaven amb normalitat. Als hospitals es garantia el normal funcionament de les unitats especials i de tractament de radio i quimioteràpia així com l'activitat quirúrgica inajornable. Als serveis d'urgències i emergències eren del 85% de dotacions i del 95% de personal de seguretat privada.
La ràdio i televisió públiques havia d'emetre el 50% dels continguts de canals, emissores i portals.

### Sector cultural

Nombroses sales de teatre i concerts van anunciar que suspenien les activitats per la vaga general, entre ells el Gran Teatre del Liceu o el Palau de la Música Catalana.

### Educació

La vaga general va coincidir amb la vaga general de 72 hores al sector de l'ensenyament com a resposta a la sentència de l'1-O convocada pel Sindicat d'Estudiants, del 17 d'octubre als instituts convocada pel SEPC. Al sector de l'ensenyament, el seguiment va ser del 42,5% en els centres públics, del 33,3% als concertats i del 24,6% als privats, mentre que a les universitats el seguiment va arribar fins al 90%.

### Indústria, comerç i serveis

En el sector industrial es va produir un tancament del 30% de les empreses i entre el 68% dels treballadors de les grans empreses i el 32% de les petites no van anar a treballar per adhesió a la vaga o per pacte amb l'empresa segons dades de PIMEC i Cecot. El Corte Inglés, SEAT i Bon-Preu Esclat van optar per tancament patronal, i el sector comercial arreu del país va registrar diferències entre el 20% i el 70%, i el 70% comerç de proximitat de Barcelona va tancar per la tarda.

### Sanitat

En el sector sanitari, el seguiment va ser del 20% als centres de l'ICS, del 19,9% a la sanitat concertada i del 5,4% a la sanitat privada.

### Funció pública

En el sector de la funció pública la vaga va ser seguida pel 35% dels funcionaris segons les xifres registrades pel departament de Treball.

## Transcurs de la jornada
### Talls de vies de comunicació

Des de primera hora del matí es produïren diversos talls de circulació en les principals carreteres d'accés a Barcelona coincidint amb les Marxes per la Llibertat en les que els manifestants es dirigien caminant fins a la ciutat., es va tallar l'AP-7 en els seus dos extrems, a La Jonquera i l'Ampolla també a Sant Celoni, on es va tallar la C-35, o la C-17 a la Garriga.

### Manifestacions i concentracions

La manifestació de Barcelona aplegà més de mig milió de persones, Girona 60.000 persones 32.000 a Lleida, 10.000 a Tarragona 5.000 a Tortosa, 2.000 a Granollers, i també a Tàrrega.

## Reaccions

La Intersindical-CSC va qualificar la jornada d'«èxit rotund» i va remarcar que va tenir un seguiment superior a la vaga general catalana d'octubre de 2017, tot i que el ministre de l'Interior d'Espanya en funcions Fernando Grande-Marlaska va afirmar que la seva incidència va estar per sota de les previsions de les forces de seguretat.

## Referències

* ↑ «Guia de la vaga general del 18 d'octubre com a resposta a la sentència contra el procés». Vilaweb, 19-10-2018. Arxivat de l'original el 8 d’octubre 2019. [Consulta: 19 octubre 2019].
* ↑ «Ajornada la vaga general de l'11 d'octubre fins al 18 d'octubre». Beteve, 09-10-2019. Arxivat de l'original el 2 d’octubre 2019. [Consulta: 19 octubre 2019].
* ↑ «Unió de Pagesos s'afegeix a l'aturada de país». El Punt Avui, 17-10-2019. Arxivat de l'original el 20 d’octubre 2019. [Consulta: 20 octubre 2019].
* 1 2 «El Sindicat d'Estudiants crida a la vaga general de 72 hores com a resposta a la sentència de l'1-O». Ara, 10-10-2019. Arxivat de l'original el 20 d’octubre 2019. [Consulta: 20 octubre 2019].
* 1 2 «El Sepc convoca huelga estudiantil el jueves y viernes por la sentencia». La Vanguardia, 14-10-2019. Arxivat de l'original el 20 d’octubre 2019. [Consulta: 20 octubre 2019].
* 1 2 3 4 5 6 «Èxit d'una vaga general històrica que atura mig país». El Punt Avui, 19-10-2019. Arxivat de l'original el 19 d’octubre 2019. [Consulta: 19 octubre 2019].
* 1 2 3 4 «Els serveis mínims per a la vaga general del 18-0». CCMA, 18-10-2019. Arxivat de l'original el 2019-11-29. [Consulta: 19 octubre 2019].
* ↑ «El món del teatre se suma a la vaga d'aquest divendres». El Punt Avui, 17-10-2019. Arxivat de l'original el 19 d’octubre 2019. [Consulta: 19 octubre 2019].
* ↑ «Així es veuen els accessos a Barcelona tallats per la vaga des Google Maps». Ara, 18-10-2019. Arxivat de l'original el 19 d’octubre 2019. [Consulta: 19 octubre 2019].
* ↑ «La frontera continua tallada per les protestes 24 hores després». Nació Digital, 18-10-2019. Arxivat de l'original el 19 d’octubre 2019. [Consulta: 19 octubre 2019].
* 1 2 Polo, Ferran. Unes 2.000 persones es manifesten per Granollers en la vaga general. El 9 nou, 18/10/2019. Arxivat 2019-10-20 a Wayback Machine.
* ↑ Burgen, Stephen. «Violence erupts after pro-Catalan general strike in Barcelona». The Guardian, 18-10-2019. Arxivat de l'original el 6 de novembre 2019. [Consulta: 19 octubre 2019].
* ↑ «60.000 persones es manifesten a Girona en una vaga general "pels drets i les llibertats"». CCMA, 18-10-2019. Arxivat de l'original el 19 d’octubre 2019. [Consulta: 19 octubre 2019].
* ↑ «Milers de persones desborden Lleida contra la sentència del 'procés'». Segre, 18-10-2019. Arxivat de l'original el 20 d’octubre 2019. [Consulta: 20 octubre 2019].
* ↑ Torreblanca, Joan Antoni. «Unes 10.000 persones es mobilitzen a Tarragona per la vaga general». Diari Mes, 20-10-2019. Arxivat de l'original el 19 d’octubre 2019. [Consulta: 18 octubre 2019].
* ↑ Bonet, Cinta. «Més de 5.000 persones es manifesten a Tortosa en la vaga del 18-O». Canal 21, 18-10-2019. Arxivat de l'original el 20 d’octubre 2019. [Consulta: 20 octubre 2019].
* ↑ «https://www.tarrega.tv/multitudinanifestacio-a-tarrega-amb-motiu-de-la-vaga-general/». Tarrega TV, 18-10-2019. Arxivat de l'original el 20 d’octubre 2019. [Consulta: 20 octubre 2019].
* ↑ «Èxit rotund de la vaga general, amb un seguiment superior a la històrica vaga del 3-O». Intersindical-CSC, 18-10-2019. Arxivat de l'original el 19 d’octubre 2019. [Consulta: 19 octubre 2019].
* ↑ «Marlaska: “Vamos a aplicar Código Penal con toda contundencia”». Cinco Días, 19-10-2019. Arxivat de l'original el 19 d’octubre 2019. [Consulta: 18 octubre 2019].

## Vegeu també

* Vaga general catalana de novembre de 2017
* Vaga general catalana d'octubre de 2017
* Vaga general catalana de febrer de 2019